ஹக்கீமின் இந்த விவகாரத்தை சண்டே லீடர் பத்திரிகையில் எழுதியவர்கள் இருவர்.ஒருவர் சுரனிமாலா.மற்றையவர் பிரெட்ரிகா ஜேன்ஸ். இந்தக் கதையின் புதிரை அவிழ்க்க வேண்டும் என்றிருந்தால் சுரனிமாலாவைச் சந்தித்து நடந்தவற்றைக் கேட்க வேண்டும். சுரனிமாலாவைத் தேட ஆரம்பித்தேன். தேடிக்கொண்டு செல்லும் போதுதான் சுரனிமாலா என்பது லசந்த விக்ரமதுங்கதான் என்பது எனக்குத் தெரியவந்தது.லசந்த விக்ரமதுங்க சுட்டுக்கொல்லப்பட்டுவிட்டார். அடுத்தவர் பிரெட்ரிகா ஜேன்ஸ்.பல முயற்சிகளின் பின்னர் பிரெட்ரிகா ஜேன்ஸ் அமெரிக்காவில் seattleglobalist என்ற பத்திரிகையில் வேலை செய்கிறார் என்பதைத் தெரிந்து கொண்டேன். பின்னர் பிரெட்ரிகா ஜேன்ஸைக் கண்டுபிடித்து அவரோடு பேசினேன்.லசந்த மாத்திரம்தான் இந்த விவகாரத்தில் ஈடுப்பட்டிருந்தார் தனக்கு அவர் யார் யாரைச் சந்தித்தார் என்று தெரியாது என்று கூறிவிட்டார்.